ÅR C

**PINSEVIGILIE**

P: Kære Kristi disciple! I Evangeliet, som vi har hørt, hed det, at Jesus på højtidens sidste dag, den store festdag, stod frem og lovede dem, der troede på ham, Helligånden. Lad os derfor ved indledningen til pinsefesten bede om Åndens hjælp:

1. For dem, som har fået ansvar i Kirken,

at de aldrig må fristes til at tro,

at de kan gøre noget af egen kraft.

Derom beder vi.

A: Herre, hør vor bøn.

2. For alle, som har fået overdraget ansvar i staten,

at de ikke må forledes til at tro,

at det borgerlige samfund kan slukke al tørst.

Derom beder vi.

A: Herre, hør vor bøn.

3. For dem, som har svært ved at bede,

at de må få Helligåndens bistand og forbøn.

Derom beder vi.

A: Herre, hør vor bøn.

4. For os, som nærmer os afslutningen på årets påskefejring,

at vi må mærke fylden af Helligåndens frugter og gaver.

Derom beder vi.

A: Herre, hør vor bøn.

P: Himmelske Fader, almægtige Gud,

du har gennem din Søn lovet os Åndens kildevand.

Giv os dette vand til liv for os selv og for vore omgivelser.

Ved Kristus, vor Herre.

A: Amen.